钦定古今图书集成/历象汇编/庶征典/第057卷 > 北齐颜氏家训 > 《直前奏札二》前人
## 钦定古今图书集成/历象汇编/庶征典/第057卷 > 北齐颜氏家训 > 《直前奏札二》前人

《贴黄》：“臣切见九月丁巳，流星昼陨，占者以为覆军流
血之象，分虽在晋，埜实在益，故臣妄谓蜀之边备尢
宜致谨，而储蓄人材，尢边政之大者，伏乞睿照。臣恭
闻淳熙间，有大府丞勾昌泰者献言：蜀中制置使一
员，任六十州安危或疾病迁改，自朝廷除授，动经年
岁，始至一去一来之时，至为利害之机。愿于从臣中”
常储一二人于蜀，令作安抚，一旦制置有阙，便可就
除，实思患预图之策。孝宗皇帝谕辅臣曰：“此正在卿
等留意，今后欲除蜀帅，须是选择可备制置使用者，
庶几临时不至阙事。”大哉圣谟，诚可为万世法，惟陛
下财察。